
AVIZ

asupra Proiectului de Lege pentru aprobarea Ordonanţei de urgenţă a Guvernului nr.64/2021 privind stabilirea numărului de paturi pentru care se pot încheia contracte de furnizare de servicii medicale spitaliceşti în regim de spitalizare continuă cu furnizorii privaţi până la data de 31 decembrie 2022


În conformitate cu prevederile art. 95 și 117din Regulamentul Camerei Deputaților, republicat, cu modificările și completările ulterioare, Comisia juridică, de disciplină şiimunităţi a fost sesizată, spre dezbatere şiavizare, în procedură de urgență, cuProiectul de Legepentru aprobarea Ordonanţei de urgenţă a Guvernului nr.64/2021 privind stabilirea numărului de paturi pentru care se pot încheia contracte de furnizare de servicii medicale spitaliceşti în regim de spitalizare continuă cu furnizorii privaţi până la data de 31 decembrie 2022,  trimis cu  adresa  nr. PL x 354 din 20 septembrie 2021 și înregistrat cu nr. 4c-13/699 din 21 septembrie 2021.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţiloreste Cameră decizională.
Senatul a adoptatproiectul de legeîn ședința din 14 septembrie 2021.
Consiliul Legislativ a avizat favorabil inițiativa legislativă cu avizul nr. 499 din 26 iunie 2021.
Comisia pentru egalitatea de șanse pentru femei și bărbați a avizat negativ proiectul de lege prin avizul nr. 4c-20/339 din 28 septembrie 2021.
Comisia pentru muncă și protecție socială a avizat favorabil proiectul de lege prin avizul nr. 4c-9/668 din 29.09.2021.
Comisia pentru drepturile omului, culte și problemele minorităților naționale a avizat favorabil proiectul de lege cu avizul nr. 4c-6/685 din 28 septembrie 2021.
Potrivit prevederilor art.62 din Regulamentul Camerei Deputaţilor, republicat, Comisia a dezbătut proiectul de lege în şedinţa desfășurată în sistem mixt (fizic/online) din data de 16 decembrie2021.
Proiectul de lege are ca obiect de reglementare stabilirea unor măsuri în domeniul sănătăţii cu privire la numărul de paturi pentru care casele de asigurări de sănătate pot încheia contracte de furnizare de servicii medicale spitaliceşti în regim de spitalizare continuă cu furnizorii privaţi până la 31 decembrie 2022. Potrivit expunerii de motive, intervenţia legislativă are în vedere dreptul persoanelor asigurate de a beneficia de un pachet de servicii medicale de bază, în condiţiile în care pentru furnizorii privaţi este reglementată posibilitatea încasării unei contribuţii personale din partea asiguraţilor.
Membrii comisiei au examinat propunerea legislativă supusă avizării, expunerea de motive și avizulfavorabil al Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi,avizarea favorabilăa  Proiectului de Lege pentru aprobarea Ordonanţei de urgenţă a Guvernului nr.64/2021 privind stabilirea numărului de paturi pentru care se pot încheia contracte de furnizare de servicii medicale spitaliceşti în regim de spitalizare continuă cu furnizorii privaţi până la data de 31 decembrie 2022.
În raport de obiectul şi conţinutul reglementării, proiectul de lege face partedin categoria legilor ordinare. 




PREŞEDINTE,                             SECRETAR,

   Laura – Cătălina Vicol - CiorbăLadányi László-Zsolt       






















Consilier parlamentar, 
Paul Şerban

